APSTIPRINĀTI

ar Jelgavas novada pašvaldības izpilddirektora

2023.gada 20.ap rīkojumu Nr. JNP/3-2/23/123

**Jelgavas novada jauniešu laikmetīgās mākslas festivāla**

**“KULTŪRAUGS” ēdināšanas pakalpojumu un tirdzniecības**

**NOTEIKUMI**

**1. ORGANIZATORS, PASĀKUMA NORISES LAIKS UN VIETA**

1.1. Jauniešu laikmetīgās mākslas festivāla “Kultūraugs (turpmāk – pasākums) norise plānota Elejas muižas parkā no 2023.gada 20.maija plkst. 12.00 līdz 2023.gada 20.maija plkst. 19.00. Ar pasākuma aprakstu iespējams iepazīties Jelgavas novada pašvaldības tīmekļvietnē www.Jelgavasnovads.lv.

1.2. Pasākuma rīkotājs un tirdzniecības un ēdināšanas pakalpojumu organizators – Jelgavas novada pašvaldība, Reģ.nr. 90009118031, Pasta iela 37, Jelgava, LV-3001 (turpmāk - Organizators).

1.3. Tirdzniecības atļauju pašvaldībā Organizators izņem centralizēti.

**2. PRETENDENTI PAKALPOJUMU NODROŠINĀŠANAI PASĀKUMĀ**

2.1. Tirgus dalībnieki, kuri kvalificējas:

2.1.1. Latvijas lauku saimniecībās audzētās lauksaimniecības produkcijas, augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu individuālie ražotāji;

2.1.2. amatu meistari – latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi (keramika, stikla apstrāde, pinumi, metālkalumi, ādas apstrāde, kokapstrāde, u.c.);

2.1.3. fiziska vai juridiska persona, kas legāli ir tiesīga tirgot savu produkciju. Aizpildot pieteikumu, dalībnieks sniedz ziņas, kas ļauj nepārprotami to identificēt (reģistrācijas numurs vai personas kods);

2.1.4. dalībnieki, kuri līdz 2023.gada 5.maijam aizpildījuši pieteikumu (Noteikumu pielikumā) un saņēmuši Organizatora atbildi, ka pieteikums ir saņemts un akceptēts.

2.2. Ēdināšanas pakalpojumu sniedzēji, pārtikas preču un dzērienu tirgotāji, kuri kvalificējas:

2.2.1.dalībnieki, kas reģistrējuši darbību Latvijas Republikas likumdošanā noteiktā kārtībā;

2.2.2.dalībnieki, kas nodrošina apmeklētājiem saistošu un Festivālam atbilstošu produkciju, maksimāli ātru apkalpošanu vizuāli pievilcīgā atmosfērā;

* + 1. līdz 2023.gada 5.maijam aizpildījuši pieteikumu (Noteikumu pielikumā) un saņēmuši Organizatora atbildi, ka pieteikums ir saņemts un akceptēts.

**3. PRETENDENTU PIETEIKŠANĀS UN ATLASES KĀRTĪBA**

3.1. Pieteikšanās, iesniedzot pilnībā aizpildītu pieteikuma anketu (Noteikumu pielikumā), līdz 2023.gada 5.maijam, nosūtot uz e-pastu dome@jelgavasnovads.lv, ar norādi “Pieteikums dalībai festivālā “KULTŪRAUGS””. Nepilnīgi vai pēc termiņa iesniegtās pieteikuma anketas netiek vērtētas.

3.2. Organizators veic dalībnieku (pretendentu) atlasi dalībai tirdzniecībai un ēdināšanas pakalpojumu sniegšanai pēc šādiem kritērijiem:

3.2.1.piedāvātās produkcijas piemērotība pasākuma tēmai;

3.2.2.piedāvātais sortiments un tā cenas, priekšroku dodot pretendentiem, kuru piedāvātais sortiments ir pieejams pēc iespējas plašākai sabiedrībai (ēdināšanas pakalpojumu sniedzējiem plašs sortiments paredz veģetāriešiem, vegāniem, un bērniem draudzīgu piedāvājumu);

3.2.3.iepriekšēja tirdzniecības pieredze masu pasākumos.

3.2.4.atbilstība noteikumiem (tai skaitā pilnīgi aizpildīta pieteikuma veidlapa).

3.3. Organizators ir tiesīgs atteikt pretendentam, ja:

3.3.1. pieteikuma veidlapa aizpildīta nepilnīgi;

3.3.2. tāds pats vai ļoti līdzīgs piedāvājums jau ir pietiekamā daudzumā (no līdzīgiem piedāvājumiem tiek izvēlēti Organizatora skatījumā atbilstošākie);

3.3.3. visas tirdzniecības vietas ir aizpildītas.

**4. NOTEIKUMI DALĪBAI**

4.1. Organizatora tiesības un pienākumi:

4.1.1. Organizators nosaka, izvieto un atzīmē tirdzniecības un ēdināšanas pakalpojumu sniegšanas vietas pasākuma norises vietā;

4.1.2. Organizators tiesīgs nekavējoties izraidīt no pasākuma norises vietas personas, kuras nav reģistrētas kā pasākuma dalībnieki, vai pārkāpj šos noteikumus;

4.1.3. Organizators ir tiesīgs pieprasīt zaudējumu atlīdzību, kas tam radušies dalībnieka vainas dēļ;

4.1.4. Organizators neatbild par dalībnieka preču un mantu drošību tirgus laikā;

4.1.5. Organizators nodrošina vispārējo kārtību pasākumā, tomēr neuzņemas atbildību par nepārvaramas varas apstākļu, dalībnieka vai apmeklētāju vainas dēļ radītiem zaudējumiem;

4.1.6. Organizators ir tiesīgs aizliegt tirgošanos pasākumā, ja konstatē, ka dalībnieka piedāvājums un noformējums neatbilst iepriekš iesniegtajam pieteikumam;

4.1.7. Organizators neatbild par elektroenerģijas nodrošināšanu;

4.2. Dalībnieku tiesības un pienākumi:

* + 1. Dalībnieks iekārto savu tirdzniecības vietu, nodrošinot to ar galdiem, statīviem, nojumi/telti u.c. tirdzniecībai nepieciešamiem priekšmetiem un vizuāli to noformē;
		2. Dalībnieks pie tirdzniecības vietas izvieto šādu informāciju: uzņēmuma nosaukums, reģistrācijas numurs, par tirdzniecības vietu atbildīgās personas vārds, uzvārds;
		3. Dalībnieks atlīdzina zaudējumus, kas Organizatoram radušies dalībnieka vainas dēļ, pamatojoties uz sastādīto aktu;
		4. Dalībnieks pats atbild par sava aprīkojuma un mantas uzstādīšanu, uzraudzību, apkalpošanu un apsardzi;
		5. Dalībnieks ir atbildīgs par sanitāro un higiēnas prasību, kā arī ugunsdrošības un vides aizsardzības prasību ievērošanu;
		6. Dalībnieks ir tiesīgs demontēt tirdzniecības vietu pirms pasākuma noslēguma, saskaņojot to ar Organizatoru. Demontāžas laikā pirms pasākuma norises beigām nav atļauts izmantot mehānisko transportlīdzekli. Nepieciešamības gadījumā, kad rodas attaisnojošs iemesls, mehāniskajam transportlīdzeklim ir atļauts iebraukt, to iepriekš saskaņojot ar Organizatoru;
		7. Dalībnieks ir tiesīgs atsaukt pieteikumu, rakstiski informējot Organizatoru vismaz 2 dienas pirms pasākuma sākuma;
		8. Dalībnieks izvieto preču cenas par vienību un informāciju par sortimentu apmeklētājiem pieejamā, labi saskatāmā vietā un nepārprotamā veidā; informācijai jābūt latviešu valodā;
		9. Dalībnieks ievēro mazumtirdzniecības noteikumus un citus tirdzniecību reglamentējošus normatīvos aktus, kā arī atsevišķu preču aprites, izplatīšanas, publiskas demonstrēšanas vai reklamēšanas īpašo kārtību. Katrs dalībnieks pats ir atbildīgs par normatīvo aktu prasību izpildi, Organizators neatbild par šo prasību neievērošanu no dalībnieku puses;
		10. Dalībnieks uzrāda visus nepieciešamos dokumentus un atļaujas pēc administrējošo un kontrolējošo dienestu pieprasījuma;
		11. Dalībnieks ievēro tīrību un kārtību savā tirdzniecības vietā un rādiusā ap to, kā arī izvieto tvertnes atkritumiem pie savas tirdzniecības vietas, ja produkcijas patērēšanai rodas tūlītēji nepārprotami atkritumi (prasība attiecināma uz ēdinātājiem, saldējuma tirgotājiem, dzērienu tirgotājiem, u.tml.). Pilnie atkritumu maisi, vai jebkāda cita veida atkritumi dalībniekam ir jāizved pašam;
		12. Dalībnieks ir atbildīgs par pasākuma norises brīdī valstī esošo epidemioloģisko prasību ievērošanu gan attiecībā uz saviem darbiniekiem, gan pasākuma apmeklētājiem;
		13. Dalībniekam pasākuma laikā netiek atļauta izložu, loteriju, laimestu, azartspēļu organizēšana un alkohola tirdzniecība;
		14. Dalībniekiem nav tiesību atskaņot savā tirdzniecības vietā mūziku, izpildīt priekšnesumus vai kā citādi radīt troksni, ja tas nav saskaņots ar Organizatoru;
	1. Pasākuma dalībniekiem un apmeklētājiem ir aizliegts izmantot pasākuma norises vietas politiskajai reklāmai.
	2. Dalībnieks, aizpildot pieteikumu dalībai pasākumā, apstiprina, ka ir iepazinies ar šiem noteikumiem un piekrīt tiem.

**5. TRANSPORTS**

5.1. Novietot auto transportu blakus tirdzniecības vai aktivitāšu nodrošināšanas vietai nav iespējams.

5.2. Dalībnieku transporta līdzekļi uz tirdzniecības laiku novietojami pasākuma apmeklētāju automašīnām paredzētajās vietās, tai skaitā arī gar ceļa malām.

5.3. Transporta kustība pasākuma laikā:

|  |  |  |
| --- | --- | --- |
| **Montāžas laiks** | **Demontāžas laiks** | **Transporta kustība****aizliegta** |
| 20.maijā no plkst. 08.00 līdz plkst. 11.30 | 20.maijā no plkst. 19.00  | 20.maijā no plkst. 12.00 līdz plkst. 19.00 |

**6. PERSONAS DATU APSTRĀDE**

6.1. Pārzinis: Jelgavas novada pašvaldība, Reģ. Nr. 90009118031, Pasta iela 37, Jelgava, LV-3001.

6.2. Personas dati tiks apstrādāti un glabāti līdz Pārziņa noteiktā personas datu apstrādes mērķa sasniegšanai, saskaņā ar Pārziņa vai mērķa īstenotāja noteikti lietu nomenklatūru, dokumentu un arhīvu pārvaldības un citu normatīvo aktu prasībām.

6.3. Personas datu apstrādes mērķis: Jelgavas novada jauniešu festivāla “KULTŪRAUGS” tirgotāju un ēdināšanas pakalpojumu sniedzēju dalības nodrošināšanai, tirdzniecības atļauju saņemšanai, sabiedrības informēšanai par pasākuma norisi (dalībnieku fotoattēlu, videomateriālu uzņemšanai pasākuma laikā), publicitātes materiālu veidošanai, kā arī arhīva dokumentēšanas un saglabāšanas vajadzībām.

6.4. Dalībnieks, iesniedzot pieteikumu dalībai, apliecina, ka ir iepazinies ar Noteikumiem un ir informēts par fizisko personu datu apstrādi Noteikumos noteikto mērķu izpildei.

*Pielikums*

*“Jelgavas novada jauniešu laikmetīgās mākslas festivāla*

*“KULTŪRAUGS” ēdināšanas pakalpojumu un tirdzniecības noteikumiem”*

*festivāla teritorijā*

Pieteikuma anketa ēdinātājiem un tirgotājiem

Jelgavas novada jauniešu laikmetīgās mākslas festivāls “KULTŪRAUGS”

*Elejas muižas parkā, 2023.gada 20.maijā*

**A. Lūdzu, ar X atzīmējiet vēlamo darbības zonu!**

*Ja pretendents plāno piedalīties vairākās zonās, informāciju par katru zonu lūdzu aizpildīt*

*atsevišķi, zemāk iekopējot nepieciešamos laukus!*

|  |  |  |
| --- | --- | --- |
|  | Tirdzniecībaszona | **Tirgus dalībnieks** |
|  | Tirdzniecībaszona | **Sabiedriskās ēdināšanas pakalpojumu sniedzējs**  |

**B. Lūdzu sniegt informāciju:**

|  |
| --- |
| **PAR UZŅĒMUMU** |
| Dalībnieka juridiskais nosaukums vai fiziskas personas vārds, uzvārds |  |
| Reģistrācijas Nr./ Personas kods |  |
| PVD reģistrācijas Nr.*\*ja attiecināms* |  |
| VID reģistrētas kases iekārtas pases Nr., vai kvīšu grāmatiņa sērijas Nr. |  |
| Tirdzniecības vietu skaits |  |
| Realizējamo preču grupa un sortiments |  |
| *Cita informācija, komentāri* |  |
| Iesniedzot šo pieteikumu, apstiprinu, ka esmu iepazinies ar noteikumiem un piekrītu tos ievērot. |

**Aizpildītu pieteikuma anketu ar norādi “Pieteikums dalībai festivālā “KULTŪRAUGS”” iesūtīt uz dome@jelgavasnovads.lv līdz 2023.gada 5.maijam.**